Ubudne gæster forsøgte at stjæle diesel på en byggeplads i Tårs natten til tirsdag.

Flere personer blev natten til tirsdag set på en byggeplads i Tårs, hvor de forsøgte at stjæle diesel. Politiet har anholdt en person efter tyveriforsøget. Det var en opmærksom borger fra lokalområdet, der lagde mærke til de ubudne gæster på byggepladsen omking halv to om natten, og derefter kontaktede polititet. Politiet anholdte en 25-årig mand på byggepladsen. Anmelderen så flere på stedet, så et ukendt antal er forvundet, inden politiet ankom. Den unge mand, der blev anholdt, er fra Hjørring, og han erkender forsøget på diseltyveri.